આજે એશિયાનાં મોટા ભાગનાં શેરબજાર ધડામ થઇ ગયાં હતાં. જાપાનનો નિક્કી ઇન્ડેક્સ ૪૦૦ પોઇન્ટ તૂટ્યો હતો, જ્યારે હેંગસેંગ ઇન્ડેક્સમાં ૪૭૩ પોઇન્ટનો કડાકો બોલાઇ ગયો હતો. વૈશ્વિક બજારમાં જોવા મળેલી અનિશ્ચિતતા, ઇટાલીનું સંકટ તથા અમેરિકા ચીનથી આયાત થતી વધુ કેટલીક ચીજવસ્તુઓ પર આયાત ડ્યૂટી લાદે તેવી શક્યતાઓ પાછળ યુએસ સહિત એશિયાઇ શેરબજાર ઘટાડે ખૂલ્યાં હતાં. તાઇવાન શેરબજાર ઇન્ડેક્સ ૧૪૭ પોઈન્ટ તૂટ્યો હતો, જ્યારે દક્ષિણ કોરિયાનો કોસ્પી ઇન્ડેક્સ અને ચીનનો શાંઘાઇ શેરબજાર ઇન્ડેક્સ પણ રેડ ઝોનમાં જોવા મળ્યા હતા.